Diari Oficial de la Generalitat Valenciana


Sumari del DOGV 4480, del 14-04-2003 (2003/3760)

Informació pública del projecte de modificació puntual del Pla General d'Ordenació Urbana, que afecta l'espai lliure on s'ubica la plaça del Poeta Miguel Hernández, al barri d'Orba.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3760


Organisme emissor
:   Ajuntament d'Alfafar

Tipus de document
:   Anunci

Informació pública del projecte de modificació puntual del Pla General d'Ordenació Urbana, que afecta l'espai lliure on s'ubica la plaça del Poeta Miguel Hernández, al barri d'Orba. [2003/Q3760]
  
Sotmetiment a informació pública del projecte de modificació puntual del Pla General d'Ordenació Urbana d'Alfafar, que afecta l'espai lliure on s'ubica la plaça del Poeta Miguel Hernández, al barri d'Orba, a través del procediment establit en l'article 38 de la Llei Reguladora de l'Activitat Urbanística.
  
El Ple de l'Ajuntament, en la sessió feta el dia 27 de febrer de 2003, va adoptar el següent acord:
  
Primer. Sotmetre a informació pública, per un període mínim d'un mes, mitjançant la inserció d'edictes en el Diari Oficial de la Generalitat Valenciana, així com en un diari no oficial d'àmplia difusió a la localitat, el projecte de modificació diligenciat del pla, el qual es troba dipositat per a la consulta pública, en este ajuntament, tot això d'acord amb l'article 38.2.a de la Llei Reguladora de l'Activitat Urbanística.
  
Segon. La modificació proposada comprén la nova qualificació d'un espai lliure d'ús públic pel de viari i aparcament annex a la citada zona número 6 de les ordenances (barri d'Orba), i té com a efectes, segons el projecte tècnic, els següents:
  
En termes absoluts quedaria reduïda la superfície de l'espai lliure, en destinar a viari i aparcament annex, una xicoteta part d'estos, si bé esta disminució és inexistent pel que fa al seu aprofitament real, perquè, en definitiva, s'està ordenant un espai que quedava indefinit al Pla General d'Ordenació Urbana.
  
Amb la modificació, es realitza una permuta entre usos dotacionals de caràcter públic. La zona que passa a destinar-se a viari i aparcament es destinava al Pla General d'Ordenació Urbana a «espais lliures d'ús públic», concepte un tant indeterminat, que sol relacionar-se amb parcs, jardins o espais lliures d'edificació.
  
D'altra banda, pel fet de no disposar de nous espais edificables, perquè el sòl és urbà, d'urbanització consolidada i característica pròpia de solar de nucli urbà, no s'augmenta l'aprofitament urbanístic, ni el nombre d'habitatges, ni d'habitants; i es complix amb el que disposa l'article 55 de la Llei Reguladora de l'Activitat Urbanística 6/1994, i els articles 76 i següent del Reglament de Planejament Valencià, aprovat pel Decret 201/1998. Així com amb l'article 17 de l'annex del reglament esmentat, sobre estàndards aplicables a les modificacions de planejament, ja que no es disminuïx l'índex de sòl dotacional (ISD), si s'augmenta l'índex d'edificabilitat bruta (IEB), per la qual cosa el quocient (ISD/IED) roman inalterat després de la modificació.
  
La modificació proposada no afecta a la xarxa primària de reserves de sòl dotacional públic, les quals s'inclourien segons la classificació del Pla General d'Ordenació Urbana d'Alfafar, anterior a la Llei Reguladora de l'Activitat Urbanística, en els denominats «sistemes generals». Per la qual cosa s'estan modificant les reserves de sòl dotacional públic pròpies de la xarxa secundària o «sistemes locals», elements de l'ordenació detallada, segons l'article 18 de la Llei Reguladora de l'Activitat Urbanística i 26.2 del Reglament de Planejament Valencià.
  
Tercer. Efectuar les notificacions a què fa referència el punt primer amb la finalitat que s'inicie el període d'informació pública mínim d'un mes; així com efectuar la comunicació al Departament de Contractació.